高克礼
【双调】雁儿落过得胜令_新愁因甚多
新愁因甚多？浅黛教谁画？倦将珊枕欹，款要朱扉亚。月明闲照绿窗纱，酒
冷重温白玉。五花骢系何处垂扬下，少年心亏负杀、亏负杀。不恨你个冤家，
高烧银蜡，宽铺绣榻，今夜来么？
寻致争不致争，既言定先言定。论至诚俺至诚，你薄幸谁薄幸？岂不举头三
尺有神明，忘义多应当罪名。海神庙见有他为证，似王魁负桂英。碜可可海誓山
盟。缕带难逃命，裙刀上更自刑，活取了个年少书生。